open-index/open-wikipedia-markdown huggingface dataset:
Club Escola Hungaresa de Esgrima de Pontevedra

O **Club Escola Hungaresa de Esgrima de Pontevedra** é un club de esgrima da cidade de Pontevedra (Galiza). O club ten como obxectivo introducir e fomentar a práctica da esgrima na cidade.

## Historia 
O club foi promovido polo mestre hungarés de esgrima Imre Dobos, fundador e director do Club Esportiu Escola Hongaresa d'Esgrima de Barcelona, nacendo no ano 2007 o Club Deportivo Escola Hungaresa de Esgrima de Pontevedra.

## Actividades 
As actividades do club están abertas á xente desde os 8 anos en adiante e sen límite superior de idade, e están divididas en tres apartados:

* Esgrima de base ou de iniciación:
Achega aos máis pequenos ao mundo da esgrima para que se familiaricen coas pautas e conceptos básicos da modalidade.

* Esgrima de tecnificación:
Promove entre os seus tiradores a aprendizaxe de técnicas complexas e especializadas que lles permitan acadar un nivel competitivo óptimo, podendo participar en eventos e competicións de ámbito nacional, estatal e internacional.

* Esgrima lúdica e de lecer:
Para realizar unha actividade física e mental, técnica e táctica; aprender unha técnica que proporciona coordinación, concentración, ritmo, axilidade etc; desconectar da rutina diaria, relaxarse, distraerse e buscar un entretemento; entre outras.

Así mesmo, complementando a práctica da esgrima deportiva e os adestramentos, o club pretende dar a coñecer a disciplina fomentando a organización de competicións, cursos e obradoiros de iniciación e tecnificación, exhibicións públicas e representacións de esgrima escénica e teatral.

## Véxase tamén 
### Ligazóns externas 
* Sitio web oficial do club
O señor da guerra

***O señor da guerra*** (en ) é un filme estadounidense dirixido por Andrew Niccol que se estreou no 2005. Estreouse en galego na TVG o 22 de xullo de 2010.

## Sinopse 
Historia dun traficante ilegal de armas ucraíno, Yuri Orlov. A través dalgunhas das zonas de guerra máis perigosas, Yuri loita por fuxir dun implacábel axente da Interpol, dos seus rivais no negocio e ata dalgún dos seus clientes, que inclúen a moitos dos máis importantes ditadores.

## Personaxes 
* Nicolas Cage como Yuri Orlov
* Jared Leto como Vitaly Orlov
* Bridget Moynahan como Ava Fontaine Orlov
* Ethan Hawke como Jack Valentine
* Eamonn Walker como André Baptiste Sr.
* Ian Holm como Simeon Weisz
* Tanit Phoenix como Candy
* Donald Sutherland como Coronel Oliver Southern (voz)
* Sammi Rotibi como André Baptiste Jr.
* Eugene Lazarev como Xeneral Dmitri Orlov
* Kobus Marx como Boris

## Notas 
## Véxase tamén 
### Ligazóns externas 
* Web oficial 
* Ficha na IMDb 
* Ficha en Filmaffinity
Jeff Bridges

**Jeffrey Leon "Jeff" Bridges**, nado nos Ánxeles (California) o 4 de decembro de 1949, é un actor e músico estadounidense. Gañou o Oscar ó mellor actor polo seu papel de Otis "Bad" Blake no filme de 2009 *Crazy Heart*.

Algúns dos filmes polos que é máis coñecido son *Tron*, *Fearless*, *Iron Man*, *The Contender*, *Starman*, *The Fabulous Baker Boys*, *Jagged Edge*, *Against All Odds*, *The Fisher King*, *Un botín de 500.000 dólares*, *Seabiscuit*, *Tron: Legacy* e *O gran Lebowski*.

## Vida persoal 
Bridges casou con Susan Geston en 1977. O 19 de outubro de 2020, Bridges anunciou que lle diagnosticaron linfoma e que pasou por quimioterapia. Bridges tamén anunciou que contraeu COVID-19 mentres estaba en tratamento e sinalou que foi unha experiencia difícil que, segundo dixo, fixo que o cancro "parecese como un pedazo de pastel". Dixo que agora está totalmente vacinado contra a COVID-19.

## Filmografía 
## Notas 
## Véxase tamén
Hook, o capitán Garfo

***Hook, o capitán Garfo*** (en ) é un filme estadounidense de aventuras dirixido por Steven Spielberg que se estreou en 1991. O guión é obra de James V. Hart e Malia Scotch Marmo, e está protagonizado por Robin Williams como Peter Pan/Peter Banning, Dustin Hoffman como Capitán Garfo, Julia Roberts como Campaíña, Bob Hoskins como Smee, Maggie Smith como Avoa Wendy, Caroline Goodall como Moira Banning e Charlie Korsmo como Jack Banning. O filme é unha sorte de secuela da novela de J. M. Barrie *Peter and Wendy*, e conta a historia dun Peter Pan adulto que esqueceu a fantasía da súa nenez. Agora coñecido como "Peter Banning", é un avogado de éxito con muller e dous fillos. Garfo secuestra ós seus nenos, e Peter debe volver a "Nunca Xamais" para recuperar o seu espírito aventureiro para poder enfrontarse ó seu inimigo.

Spielberg comezou a desenvolver o filme a comezos dos anos 1980 con Walt Disney Productions e Paramount Pictures. *Peter Pan* entrou en pre produción en 1985, pero Spielberg abandonou o proxecto. James V. Hart creou un novo guión xunto co director Nick Castle e TriStar Pictures antes de que Spielberg decidise dirixilo en 1989. *Hook* foi rodado completamente en escenarios de Sony Pictures Studios en Culver City (California). Malia ter un mal recibimento por parte dos críticos, foi un éxito de recadación e foi nomeado en varias categorías da 64ª edición dos Oscar. A partir do filme realizáronse videoxogos, figuras de acción e adaptacións á banda deseñada.

## Sinopse 
Peter Pan (Robin Williams) é un prestixioso avogado e ten unha encantadora familia, pero perdeu o contacto con algo marabilloso: a súa infancia. Porén, cando os seus fillos son secuestrados polo seu antigo inimigo, o Capitán Garfo (Dustin Hoffman), e son levados ó País de Nunca Xamais, tamén el terá que viaxar a ese reino encantado, onde, coa axuda de Campaíña (Julia Roberts), poderá recuperar non só ós seus fillos, senón tamén ó neno que un día foi.

## Personaxes 
* Robin Williams como Peter Banning / Peter Pan
* Ryan Francis como o xove Peter Pan nos flashbacks
* Dustin Hoffman como Capitán Hook
* Julia Roberts como Campaíña
* Charlie Korsmo como Jack Banning
* Amber Scott como Maggie Banning
* Bob Hoskins como Smee
* Caroline Goodall como Moira Banning
* Maggie Smith como Wendy Darling
* Gwyneth Paltrow como a xove Wendy Darling nos flashbacks
* Dante Basco como Rufio
* Arthur Malet como Tootles
* Jasen Fisher e James Madio como os Nenos Perdidos

## Galardóns e nomeamentos 
1991: 5 nomeamentos ó Oscar: dirección artística, canción, vestiario, maquillaxe e efectos visuais.
1991: Nomeada ó Globo de Ouro: Mellor actor comedia ou musical (Dustin Hoffman).

## Notas 
## Véxase tamén 
### Ligazóns externas 
* 
* Ficha en AllRovi 
* Ficha en RottenTomatoes 
* Ficha en BoxOfficeMojo
ZDF

A **ZDF**, acrónimo de **Zweites Deutsches Fernsehen** (*Segunda Televisión Alemá*), é unha canle pública de televisión alemá con sede en Maguncia.

## Historia e características
As súas emisións deron comezo o 1 de abril de 1963. A súa sede, inicialmente en Wiesbaden, foi trasladada a Maguncia en 1974.

Réxea unha axencia sen ánimo de lucro establecida conxuntamente polos *Länder* alemáns. Opera outras canles como a 3sat, Arte, KI.KA e Phoenix.

## Véxase tamén
### Ligazóns externas
* Páxina web da ZDF
Festival Internacional de Cinema de Venecia

O **Festival Internacional de Cinema de Venecia** (en ) é un festival de cinema que se celebra anualmente na cidade italiana de Venecia enmarcado dentro das actividades da Bienal de Venecia

## Premios 
A máxima distinción é o León de Ouro que o xurado concede á mellor película. Ademais, tamén premia ao mellor director co León de Prata, ao mellor actor e á mellor actriz coa Copa Volpi e distingue con Leóns de Ouro especiais a distintas personalidades do mundo do cinema en recoñecemento a toda a súa carreira.

## Véxase tamén 
### Ligazóns externas 
* Páxina web oficial
Alejandro Pérez Prado

**Alejandro Pérez Prado**, nado en Lugo o 1 de setembro de 1988, é un futbolista galego. Xogou de lateral esquerdo no Racing Vilalbés.

## Véxase tamén 
### Ligazóns externas 
* LaPreferente.com
Fernanda Rodrigues

**Fernanda Erlanger Rodrigues**, nada en Río de Xaneiro o 21 de outubro de 1979, é unha actriz brasileira.
Mystic River

***Mystic River*** é un filme estadounidense dirixido por Clint Eastwood que se estreou no 2003. Baséase na novela *Mystic River* de Dennis Lehane. Estreouse en galego na TVG o 31 de maio de 2009. Foi traducido ó galego por Rosa Camiña.

## Sinopse 
Cando Jimmy Markum (Sean Penn), Dave Boyle (Tim Robbins) e Sean Devine (Kevin Bacon) eran uns nenos que medraban xuntos nun perigoso barrio obreiro de Boston, pasaban os días xogando na rúa. Pero, un día, a Dave ocorreulle algo que marcou para sempre a súa vida e as dos seus amigos. Vinte e cinco anos máis tarde, outra traxedia vólveos unir: o asasinato de Katie (Emmy Rossum), a filla de 19 anos de Jimmy. A Sean, que é policía, asígnanlle o caso; pero tamén ten que estar moi pendente de Jimmy porque, na súa desesperación, está intentando tomarse a xustiza pola súa man.

## Personaxes 
* Sean Penn como Jimmy Markum
* Tim Robbins como Dave Boyle
* Kevin Bacon como Sean Devine
* Laurence Fishburne como Sarxento Whitey Powers
* Marcia Gay Harden como Celeste Boyle
* Laura Linney como Annabeth Markum
* Kevin Chapman como Val Savage
* Tom Guiry como Brendan Harris
* Emmy Rossum como Katie Markum
* Spencer Treat Clark como Ray Harris
* Adam Nelson como Nick Savage
* Robert Wahlberg como Kevin Savage
* Edward O'Keefe como Sacerdote da comuñón
* Jenny O'Hara como Esther Harris
* John Doman como Condutor
* Connor Paolo como Xove Sean Devine
* Cayden Boyd como Michael Boyle
* Jonathan Togo como Pete
* Will Lyman como Axente do FBI Birden
* Ari Graynor como Eve Pigeon
* Ken Cheeseman como amigo de Dave no bar
* Michael McGovern como xornalista 75
* Eli Wallach como Mr. Loonie
* Paul Barber como o home da entrega

## Galardóns e nomeamentos 
* 2003: 2 premios Oscar: Oscar ó mellor actor (Sean Penn), actor secundario (Tim Robbins). 6 nomeamentos.
* 2003: 2 Globos de Ouro: Mellor actor (Penn), actor secundario (Robbins). 5 nomeamentos.
* 2003: 4 nomeamentos ós BAFTA: Mellor actor, actor secundario, actriz secundaria, guión adaptado.
* 2003: Festival de Cannes: Premio Golden Coach (Clint Eastwood). 2 nomeamentos.
* 2003: Premios Cesar: Mellor filme estranxeiro.
* 2003: Nomeada ó David de Donatello: Mellor filme estranxeiro.
* 2003: 2 premios National Board of Review: Mellor actor (Penn) e filme.

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo 
* Ficha en RottenTomatoes
21 (filme)

***21*** é un filme estadounidense dirixido polo director australiano Robert Luketic que se estreou no 2008. Baséase no libro *Bringing Down the House* de Ben Mezrich.

## Sinopse 
Historia dun grupo de rapaces que se converteron en expertos na arte de contar cartas para gañar nos casinos. Ben Campbell (Jim Sturgess) é un tímido e brillante estudante do prestixioso Instituto Tecnolóxico de Massachussets (MIT) que, ó non poder pagar a matrícula da universidade, atopa a solución nas cartas. Dáselle a oportunidade de unirse a un grupo formado polos estudantes máis dotados da escola, que viaxan ata Las Vegas cada fin de semana armados con identidades falsas e co coñecemento necesario para inclinar as probabilidades de éxito no xogo do Blackjack ó seu favor. Seducido polos cartos, o estilo de vida de Las Vegas, e pola súa intelixente e atractiva compañeira de equipo, Jill Taylor (Kate Bosworth), Ben comeza a cruzalos límites. Aínda que contar as cartas non é ilegal, as apostas son altas, e o desafío consiste non só en levar ben a conta dos números, senón en ir un paso por diante do ameazador policía de casinos: Cole Williams (Laurence Fishburne).

## Personaxes 
* Jim Sturgess como Ben Campbell
* Kevin Spacey como Profesor Micky Rosa
* Kate Bosworth como Jill Taylor
* Laurence Fishburne como Cole Williams
* Aaron Yoo como Choi
* Liza Lapira como Kianna
* Jacob Pitts como Fisher
* Jack McGee como Terry.
* Josh Gad como Miles Connoly
* Sam Golzari como Cam Azazi
* Helen Carey como Ellen Campbell
* Jack Gilpin como Bob Phillips.
* Spencer Garrett como Stemple.
* Jeff Ma como crupier Jeff

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Casino

Un **casino** é unha instalación que alberga e ten capacidade para certas actividades de distintos tipos de xogos de azar. Os casinos son comunmente construídos preto ou en combinación con hoteis, restaurantes, tendas comerciais, cruceiros turísticos e outras atraccións.

## Obxectivo 
250px|miniatura|Imaxe típica dun casino.
Un casino de xogo é un establecemento no cal a atracción principal son os xogos de azar. Os xogos máis populares son a ruleta, o Blackjack, o póquer e as máquinas comecartos. A lóxica de todos estes xogos consiste, no seu nivel máis básico, no seguinte mecanismo:
# O xogador poxa unha suma de cartos A a un xogo de azar determinado, no cal se ten que cumprir a condición C para que o puxador gañe unha suma de cartos de ganancia (G), sendo G maior que A.
# Se se cumpre a condición C, entón o xogador recibe G.
# Se non se cumpre a condición C, entón o xogador non recibe nada.

## Casinos galegos 
* Casino A Toxa
* Casino Atlántico
Cacaforra viñosa

A **Cacaforra viñosa** ou **amanita do viño** de nome científico ***Amanita rubescens***, é un fungo basidiomiceto da familia das amanitas caracterizado por posuír un chapeu globoso, cando é novo, que evoluciona a plano, de cor avermellada, coa tonalidade do viño: na madurez, posúe numerosos restos do veo da volva, de cor branca rosácea. A cutícula é separable con facilidade. A marxe, incurvada a plana, non é estriada, e é delgada. As láminas, numerosas, libres, son de cor branca, así como as súas esporas. O pé é cilíndrico, de cor esbrancuxada a rosada; na súa base posúe unha volva da mesma cor ou lixeiramente máis saturada. Crece en piñeirais e en uceirais.

En Galiza abrolla de setembro a decembro, sendo a época de apoxeo todo outubro e a primeira metade de novembro.

De interese en gastronomía, debe consumirse sempre cociñada, nunca crúa; isto débese á presenza de hemolisinas que desaparecen ao quentarse até os 65&nbsp;°C. Ditas hemolisinas actúan eliminando os eritrocitos do sangue. No entanto, o seu interese culinario está discutido, posto que, aínda destruídas as hemolisinas tras un shock térmico, aínda son indixestas. Debe coidarse a súa identificación porque se presta a confusión con *Amanita pantherina*, esta última moi tóxica.

## Notas 
## Véxase tamén
Felipe de Castro

**Felipe de Castro**, nado en Noia contra 1711 e finado en Madrid en 25 de agosto de 1775  iniciou os seus estudos primeiro en Noia e logo en Santiago de Compostela con mestres de escasos coñecementos segundo os describe Ceán. En 1724, atopábase en Lisboa (Portugal), de onde pasou a Sevilla (1726), residencia nese momento da Corte, entrando a traballar no taller de Pedro Duque e Cornejo. En Sevilla executou baixo a dirección de Cornejo as estatuas de *San Leandro* e *San Isidoro* para o retablo da Virxe das Augas na igrexa de San Salvador.

En 1733, costeou a súa viaxe a Roma, animado por outros artistas, onde nun principo pasou algunha situación de privación que cambiaría logo de recibir axuda de dúas persoas de orixe española.

[miniatura|160px|*Filipe II*, escultura en pedra de Colmenar da serie de reis para o [Palacio Real de Madrid.]]

Para a fronte da tripla portada do mediodía proxectáronse catro estatuas colosais de emperadores romanos de cuxa execución encargaronse persoalmente Olivieri e Castro: Arcadio, Traxano, realizadas por Castro, e Teodosio e Honorio, labradas por Olivieri. A comparación entre elas permite apreciar a novidade que supuña a obra de Castro, coa súa elegancia académica superadora das fórmulas barrocas.

Á marxe de labores menores executadas tamén para o Palacio Real, entre elas un dos leóns da escaleira principal, catro medallóns dos *Traballos de Hércules* e algúns anxos nenos para a capela, a súa principal ocupación como escultor do rei ía ser a de facer os seus retratos e os da súa esposa, Bárbara de Bragança, a quen xa en 1747 tivo ocasión de retratar en «directo». Terminados «moi a satisfacción das súas Maxestades», dos modelos obtivéronse baleirados en xeso, conservados na Real Academia de Belas Artes de San Fernando. Dous bustos en mármore, falecidos xa os monarcas, realizounos o propio Castro con algunhas variantes sobre aqueles modelos para o convento das Salesas Reais, onde están enterrados. O retrato de Benito Jerónimo Feijoo, conservado tamén na Academia, é outra mostra da capacidade do artista neste xénero que el ía revitalizar.

Ademais da súa dedicación á escultura, aínda que de curta produción, Castro dedicou tempo ao ensino, sendo nesta orde prototipo do artista culto: en 1752, ano da súa fundación oficial, foi nomeado director de escultura da Academia, da que en 1763 foi nomeado director xeral. Para axudarse nestas tarefas, di Ceán, traduciu do toscano e publicou en 1753 a *Lección* de Benedito Carchi. Un dos seus discípulos foi o gravador de talla doce, moedas, medallas e letras de imprenta Jerónimo Antonio Gil.

## Notas 
## Véxase tamén 
### Bibliografía 
* Ceán Bermúdez, Juan Agustín, *Dicionario histórico dos máis ilustres profesores das Belas Artes en España*, Madrid, 1800, tomo III.
* Martín González, Juan José, *Escultura barroca en España, 1600-1770*, Madrid, Cátedra, 1983, ISBN 84-376-0392-7
### Ligazóns externas
*Biografía en Arte e Historia  
*Biografía en galegos.info
Raymond Roussel

miniatura|dereita|Roussel con 19 anos.
**Raymond Roussel**, nado en París o 20 de xaneiro de 1877 e finado en Palermo o 14 de xullo de 1933, foi un poeta, novelista, dramaturgo, músico e xadrecista francés.

Coas súas novelas e obras exerceu unha forte influencia sobre algúns grupos vangardistas do século XX, como os surrealistas, OuLiPo e os autores da nouveau roman.

## Obra 
* *La Doublure*, novela en versos, Alphonse Lemerre, 1897
* *Chiquenaude*, relato, Alphonse Lemerre, 1900
* *La Vue*, seguido de *Le Concert* e *La Source*, Alphonse Lemerre, 1904
* ''Impressions d'Afrique*, novela publicada por entregas e editado posteriormente por Alphonse Lemerre, 1910
* *Locus Solus*, Alphonse Lemerre, 191423. Traducido ao galego por Isabel Soto e Xavier Senín, Hugin e Munin
* *L'Étoile au front*, teatro, Alphonse Lemerre, 1925
* *La Poussière de soleils*, teatro, Alphonse Lemerre, 1927
* *Nouvelles Impressions d'Afrique*, seguido de *L'Âme de Victor Hugo*, Alphonse Lemerre, 1932
* *Comment j'ai écrit certains de mes livres*, Alphonse Lemerre, 1935
* *Indications pour 59 dessins*, Cahiers GLM, marzo 1939
* *Épaves (1911-1932)*, *À la Havane*, *Damiette*, Pauvert, 1972
* *La Seine* seguido de *La Tonsure*, « Œuvres III », Fayard, 1994

## Véxase tamén 
### Ligazóns externas 
* *La explosión Raymond Roussel'', reportaxe de Enrique Vila-Matas.
Francisco Villar García-Moreno

**Francisco José Villar García-Moreno** nado en Madrid o 25 de febreiro de 1948 e finado na mesma cidade o 26 de outubro de 2011, foi un médico e político galego do Partido Popular.

## Traxectoria 
Nado en Madrid, toda a súa familia se trasladou sendo el novo a Vigo, e foi en Galicia onde estudou e onde desenvolveu a maior parte da súa carreira profesional. Afeccionado ao atletismo cando mozo, licenciouse en Medicina pola Universidade de Santiago de Compostela, traballou inicialmente como cirurxián en Soria, ata que puido trasladarse a Galicia, primeiro a Lugo e posteriormente a Pontevedra.

Amigo persoal de Mariano Rajoy, sendo conselleiro de Sanidade da Xunta de Galicia Manuel Montero Gómez foi nomeado delegado provincial en Pontevedra (1990), e en 1991, xa no equipo de Xosé Manuel Romay Beccaría, director xeral do Sergas. Estivo á fronte do Sergas durante cinco anos, ata que en 1996 pasou a ser secretario de Estado de Administracións Públicas do ministerio de Administracións Públicas, o primeiro dun goberno do Partido Popular, e ás ordes precisamente de Mariano Rajoy. Durante ese período de goberno do Partido Popular en España percorreu distintos cargos en postos de confianza dependentes de Mariano Rajoy. En 1999 pasou a ser secretario de Estado para o Deporte e en 2000 xefe de gabinete de Rajoy no ministerio de Presidencia, en 2001 de Interior e en 2002 de ministerio de Presidencia de novo. Ese ano nomeouno Rajoy coordinador operativo da xestión da catástrofe do Prestige. Durante esa época traslada tamén a súa praza ao Hospital Clínico de Madrid.

Logo de ser nomeado candidato Mariano Rajoy á presidencia do goberno, deixou os cargos institucionais e ocupouse do traballo de ser o xefe de gabinete persoal de Rajoy. Presentouse como candidato a deputado pola circunscrición de Madrid e resultou elixido, se ben o Partido Popular pasou á oposición nesas eleccións. Continuou como xefe de gabinete de Rajoy ata as eleccións de 2008, nas que resultou reelixido deputado por Madrid, pero onde permaneceu na oposición. Dende aquela foi voceiro adxunto do Partido Popular no Congreso. Enfermo de cancro, foi incluído nas listas populares ás eleccións de 2011, pero faleceu un mes antes de que se celebrasen os comicios.

## Galardóns 
* Medalla de Ouro ao Mérito Deportivo (2002).

## Notas 
## Véxase tamén 
### Ligazóns externas 
* Ficha persoal na web do Congreso dos Deputados
OuLiPo

**OuLiPo** (acrónimo de «*Ouvroir de littérature potentielle*», que se traduce como "Obradoiro de literatura potencial") é un grupo de principalmente escritores en francés e matemáticos que busca crear obras usando técnicas de escritura limitada (*Littérature à contraintes*). Foi fundado en novembro de 1960 por Raymond Queneau e François le Lionnais. Estes refundan o Seminario de Literatura Experimental (Sélitex), ao redor do cal se reuniu un grupo de creadores non convencionais, e pasan a denominalo Ouvroir de littérature potentielle, ou Taller de literatura potencial.

## Véxase tamén 
### Ligazóns externas 
* Sitio oficial de Oulipo
José Pablo González Cacheiro

**José Pablo González Cacheiro**, é un político galego do PPdeG que exerce actualmente de alcalde en Oza-Cesuras.

## Traxectoria 
Nas eleccións municipais de 2011 foi o candidato do PPdeG á alcaldía do Concello de Oza dos Ríos en substitución do seu sogro José Ramón Peón Pérez e foi elixido alcalde con maioría absoluta. 

En xuño do 2013 deixou de ser alcalde de Oza dos Ríos, debido a fusión deste municipio co Concello de Cesuras, para formar Oza-Cesuras. Días despois comezou como alcalde de Oza-Cesuras.. Nas eleccións municipais de 2015 e 2019 acadou de novo a alcaldía con maioría absoluta.

 
 

## Notas 
## Véxase tamén 
### Outros artigos 
* Eleccións municipais en Oza dos Ríos
José Ramón Peón Pérez

**José Ramón Peón Pérez**, nado en 1942, é un político galego do PPdeG

## Traxectoria 
Funcionario de profesión. Nas eleccións municipais de 1983 foi elixido alcalde de Oza dos Ríos pola Coalición Popular. Repetiu como alcalde en 1987 por AP e a partir de 1991 polo PPdeG nas sucesivas convocatorias electorais, sempre con maioría absoluta. En 2011 foi substituído como candidato do PPdeG polo seu xenro José Pablo González Cacheiro. Continuou como concelleiro en Oza e asesor do alcalde, e foi contratado como asesor na Deputación da Coruña.

 

## Notas 
## Véxase tamén 
### Outros artigos 
* Eleccións municipais en Oza dos Ríos

### Ligazóns externas 
* Entrevista en *La Voz de Galicia*
Alberto Casal Arantes

**Alberto Ramón Casal Arantes**, máis coñecido como **Casal**, nado en Vigo o 22 de agosto de 1970, é un exfutbolista galego. Xogaba de porteiro. Actualmente é o adestrador de porteiros do Deportivo da Coruña.

## Traxectoria 
### Como xogador 
Formouse nas categorías inferiores do Celta de Vigo e xogou no Celta Turista, ademais de no Cultural Areas e o Gran Peña. Aos 24 anos marchou cedido ao Racing de Ferrol, en Segunda División B para a tempada 1994/95. Ao rematar o curso desvinculouse co Celta e asinou polo Racing por outra tempada. Con todo, no club ferrolán non dispuxo apenas de minutos fronte ao porteiro titular, Luis César Sampedro.

Na tempada 1996/97 pasou a xogar no CCD Cerceda ata que en abril de 1998 fichou como novo porteiro do Endesa As Pontes, que tiña lesionados os porteiros do primeiro equipo. En xuño de 1999 foi anunciado como novo porteiro do Club Deportivo Lugo. No club lucense, adestrado por Fabri, chegou a gañar a titularidade en detrimento do histórico porteiro Xosé Domínguez. 

En 2001 incorporouse ao Atlético Arteixo, de Terceira División, club no que xogou dúas tempadas e que deixou para xogar no Racing Vilalbés de Rexional Preferente. Na tempada 2004-05 asinou polo Laracha, un recentemente ascendido á 3ª División, con José Luís Vara como adestrador. No club larachés gañou o trofeo ao porteiro menos goleado no seu primeiro ano e foi o segundo menos goleado no segundo ano, desempeño excepcional que lle serviu ao Laracha para rematar en 5ª e 3ª posición respectivamente. Con todo, no terceiro ano na categoría o club acabou descendendo, sendo esta a última tempada de Casal como xogador.

### Adestrador de porteiros 
Ao deixar de xogar ao fútbol, ​​Casal pasou a exercer como adestrador de porteiros. Realizou dita función no Montañeros CF, Cidade de Santiago e Bergantiños FC, ata que en 2012 se incorporou á Ponferradina, en Segunda División. Tras seis anos no club berciano, en xullo de 2018 pasou ao Deportivo Fabril, do que se ocupou dous anos até agosto de 2020, cando foi anunciado como novo adestrador de porteiros do Deportivo da Coruña na súa nova etapa en Segunda División B.

## Notas 
## Véxase tamén 
### Ligazóns externas 
* http://www.escueladeporteros.com/index.php?sec=entrenadores
Whoopi Goldberg

**Whoopi Goldberg**, nada como **Caryn Elaine Johnson** o 13 de novembro de 1955 en Nova York, é unha actriz, cómica, autora, produtora, cantautora e activista estadounidense. Realizou o seu debut como actriz profesional co filme dirixido por Steven Spielberg *A cor púrpura* (1985) interpretando a Celie, unha adolescente afroamericana maltratada polo seu pai.

## Filmografía 
## Véxase tamén
César Longo

**César Longo Queijo**, nado na Coruña en 1952, é un político galego do PSdeG-PSOE.

## Traxectoria 
Foi candidato á alcaldía de Paderne polo PSdeG-PSOE nas eleccións municipais de 1983, sendo a segunda forza máis votada con 3 concelleiros. Nas municipais de 1987 e 1991 conseguiu mellorar os seus resultados con 4 e 5 concelleiros, respectivamente, sendo nesta última ocasión a forza máis votada ó bordo da maioría absoluta, pero un pacto entre o PPdeG e os Independentes por Paderne privouno da alcaldía. Nas municipais de 1995 baixou a 4 edís, por detrás do PPdeG, e apoiou ao independente José Abrodos López como alcalde. Porén, en xullo de 1996 apoiou unha moción de censura que lle devolveu a alcaldía ó popular José Luís Pico Espiñeira. 

Nas eleccións municipais de 1999 encabezou de novo a candidatura do PSdeG-PSOE, logrou de novo 4 concelleiros e foi elixido alcalde grazas a un pacto co BNG e Independentes de Paderne. Nas municipais de 2003 foi reelixido de novo alcalde con maioría absoluta, así como en 2007, 2011 e 2015. Foi deputado provincial de 2011 a 2015. Nas eleccións municipais de 2019 perdeu a maioría absoluta e acadou de novo a alcaldía como cabeza da lista máis votada. Nas municipais de 2023 non se presentou á reelección e foi substituído á fronte da alcaldía polo seu compañeiro Sergio Platas Casal.

## Notas 
## Véxase tamén 
### Bibliografía 
* 

### Outros artigos 
* Eleccións municipais en Paderne
### Ligazóns externas 
* Entrevista en *La Voz de Galicia*
Gonzalo Pérez Villaverde

**Gonzalo Pérez Villaverde**, nado en Outes o 24 de outubro de 1934, é un mestre e político galego.

## Traxectoria 
Mestre. Foi nomeado alcalde de Outes en 1973. Nas primeiras eleccións democráticas encabezou a candidatura de UCD á alcaldía de Outes, que tivo once escanos, os Independentes tiveron cinco e o PSOE só un, e foi elixido alcalde. Nas municipais de 1983 encabezou a candidatura de Alianza Popular, obtivo trece concelleiros e foi elixido alcalde. Nas municipais de 1987 acudiu ás eleccións pola Coalición Progresista Galega, conseguiu doce concelleiros e volveu ser elixido alcalde. Nas municipais de 1991 foi o candidato do PPdeG e volveu obter a maioría absoluta, agora só con nove concelleiros, e volveu ser elixido alcalde. Nese mandato foi deputado provincial. En 1995 retirouse como candidato e foi substituído por Carlos López Crespo como cabeza de lista do PPdeG, o cal logrou a alcaldía con maioría absoluta.

## Véxase tamén 
### Outros artigos 
* Eleccións municipais en Outes

### Ligazóns externas 
* Artigo en *La Voz de Galicia*
Zamfara

**Zamfara** é un estado no noroeste de Nixeria, creado o 1 de outubro de 1996. A súa capital reside en Gusau. Até 1996 formaba parte do estado de Sokoto. A estimación da poboación no 2005 apuntaba 3.602.356 habitantes, nunha área de 39.762&nbsp;km².

Está habitado principalmente pola etnia hausa, aínda que hai membros doutras comunidades étnicas tales como gwari, kamuku, kambari, dukawa, bussawa e zabarma.

O estado de Zamfara foi o primeiro de Nixeria en introducir a xaria (lei islámica).

## Áreas de goberno local 
O estado de Zamfara componse de 14 Áreas de goberno local:

## Notas
Liga ASOBAL 2006/07

A **Liga ASOBAL 2006-07** foi a 56ª edición da liga española de balonmán, a 17ª coa denominación *Asobal*. A competición contou con 16 equipos, que se enfrontaron entre si en dúas voltas, completando 30 xornadas. O campión final foi o BM Ciudad Real, que acadou o seu 2º título de campión.

Ó remate da tempada BM Altea descendeu por razóns económicas, o que supuxo que Teka Cantabria mantivese a categoría.
## Táboa

## Ligazóns externas
* Páxina oficial da Liga ASOBAL
Carlos López Crespo

**Carlos Enrique López Crespo**, nado en Coirós en 1949 e finado en Outes o 21 de maio de 2018, foi un político galego do PPdeG.
## Traxectoria 
Licenciado en Pedagoxía, foi profesor de matemáticas no IES Poeta Añón de Outes. Nas eleccións municipais de 1995 encabezou a candidatura do PPdeG á alcaldía de Outes, e foi elixido alcalde con maioría absoluta. Continuou como alcalde nas seguintes eleccións de 1999, 2003, 2007, 2011 e 2015, sempre con maioría absoluta, sendo ademais deputado provincial entre 1999 e 2007. En agosto de 2016 presentou a súa renuncia como alcalde para formar parte da candidatura do PP ás eleccións ao Parlamento de Galicia dese mesmo ano, figurando no posto número 11 pola provincia da Coruña e resultando finalmente elixido deputado autonómico.

 

## Notas 
## Véxase tamén 
### Outros artigos 
* Eleccións municipais en Outes

### Ligazóns externas 
* Biografía na web do concello de Outes
Liga ASOBAL 2000/01

A **Liga ASOBAL 2000-01** foi a 50ª edición da liga española de balonmán, a 11ª coa denominación *Asobal*. A competición contou con 14 equipos por última vez, que se enfrontaron entre si en dúas voltas, completando 26 xornadas. Por vez primeira o título non se decidiu nuns play offs, senón coa primeira posición da táboa. O campión final foi o Ademar León, que acadou o seu 1º título de campión.

## Táboa

## Ligazóns externas
* Páxina oficial da Liga ASOBAL
Illa Smyley

A **Illa Smyley** é unha illa da Antártida situada ao longo da Península Antártica. Está localizada ao sur da Entrada Ronne e ao noroeste da península de Rydberg na Terra de Ellsworth.

Ten 68&nbsp;km de longo por de 14 a 38&nbsp;km de ancho. É un illa completamente cuberta de xeo.

Foi bautizada inicialmente como "Cabo Smyley" en consecuencia dunha expedición dos Estados Unidos en 1940, en homenaxe ao capitán William H. Smyley. Os Estados Unidos descubrirían que se trataba dunha illa en 1968, ficando o nome de cabo Smyley para o extremo noroeste da illa, que marca o extremo sur da boca occidental da canle Xurxo VI.

## Véxase tamén 
### Ligazóns externas
*British Antarctic Survey diary
Quilogramo forza

O **quilogramo forza** (**kgf**), ou tamén chamado **quilopondio** (*de quilo- e do latín pondus, -ĕris, peso*, abreviado **kp**) é a unidade de forza no Sistema Técnico de Unidades. É unha das tres unidades fundamentais deste sistema; as outras son o metro (lonxitude) e o segundo (tempo).

## Definición 
Un quilopondio ou quilogramo-forza é a forza exercida por unha masa de 1 kg (quilogramo masa segundo se define no Sistema Internacional) coa gravidade estándar na superficie terrestre, isto é, 9,80665&nbsp;m/s2.

É dicir, o quilogramo forza é o peso dun quilogramo de masa na superficie terrestre. É unha expresión sen uso no día a día, a pesar, que cando dicimos que algo pesa tantos quilos ou quilogramos (unidade de masa do SI), realmente estámonos referindo a quilogramos-forza, e non a quilogramos de masa, xa que estamos falando dun peso; é dicir, dunha forza, e non dunha masa.

## Equivalencias 
O valor estándar da gravidade (g) terrestre é de 9,80665&nbsp;m/s². Logo, e segundo a Segunda Lei de Newton (forza = masa × aceleración) temos que:

: 1 kp = 1 kg × 9,80665 m/s² = 9,80665 kg m/s2 = 9,80665 N

Tamén se pode falar de gramo forza (9,80665&nbsp;mN) ou miligramos forza (9,80665&nbsp;µN).

Unha tonelada forza, megagramo forza ou megapondio (Mp) equivale a 1000 quilogramos forza.

É habitual nalgúns campos o emprego do decanewton (daN, 10 N) como aproximación do quilogramo forza.
Marcial Sanjurjo Fernández

**Marcial Sanjurjo Fernández**, nado en Chantada en 1956, é un médico e político galego do PPdeG.

## Traxectoria
Nado en Chantada, foi moi pronto a Navarra, onde pasou moitos anos. Regresou a Galicia e estudou Medicina na Universidade de Santiago de Compostela. Unha vez acabou a carreira foi destinado a Ourol como médico interino. Nas eleccións municipais de 2007 encabezou a candidatura do PPdeG que obtivo a maioría absoluta e foi elixido alcalde. Nas municipais de 2011 volveu repetir a maioría absoluta.

 

## Véxase tamén
### Outros artigos
*Eleccións municipais en Ourol

### Ligazóns externas
*Entrevista   en *El Progreso*
Erg (unidade de exerxía)

O **erg** ou **ergo** é a unidade de medida de enerxía e traballo no sistema de unidades CGS (centímetro-gramo-segundo).
 
Trátase dunha unidade utilizada principalmente en Estados Unidos nalgúns campos da enxeñaría, mais considérase anticuada, no sentido de que as medidas usadas actualmente, incluíndo o SI, están orientadas a sistemas MKS (metro-quilogramo-segundo).
A unidade de enerxía usada no SI é o joule.

O seu nome provén do grego *ergon*, que significa "traballo".

Un erg é o traballo que realiza unha forza dunha dina exercida nunha distancia dun centímetro, polo que pode definirse como 1 dyn·cm, ou o que é o mesmo, pola definición de dina, 1 g·cm2/s2.

## Equivalencias 
1 erg = 1 x 10−7 J ou 0.1 µJ

1 erg = 624,15 GeV = 6,2415 × 1011 eV

1 erg = 1 din cm = 1 g.cm2.s−2

## Véxase tamén 
* Conversión do erg noutras unidades 
## Notas
Euloxio Rubert Méndez

**Euloxio Xesús Rubert Méndez**, nado en Ourol, é un profesor e político galego.

## Traxectoria
Nas primeiras eleccións democráticas encabezou a candidatura do BN-PG á alcaldía de Ourol e foi elixido alcalde. Nas municipais de 1983 encabezou a candidatura da Xuntanza Progresista e volveu ser elixido alcalde con maioría absoluta. Foi profesor de Relixión en Cariño e director e mestre de Lingua Galega no colexio de Galdo e posteriormente docente no instituto María Sarmiento de Viveiro. Dirixe as celebracións da Palabra nas parroquias de Santo Isidoro do Monte e San Miguel da Rigueira, en Xove. É veciño de Foz.

 

## Véxase tamén
### Outros artigos
*Eleccións municipais en Ourol

### Ligazóns externas
*Artigo en *La Voz de Galicia*
*Artigo en *La Voz de Galicia*
Ethan Hawke

**Ethan Green Hawke** nado o 6 de novembro de 1970 en Austin, Texas, é un actor, escritor e director estadounidense.

## Filmografía 
## Véxase tamén 
### Ligazóns externas 
* Entrevista en Texas Monthly Talks
Orquestra de Jazz de Galicia

A **Orquestra de Jazz de Galicia** é unha orquestra galega fundada na cidade da Coruña no ano 2010 baixo a dirección de Roberto Somoza 

## Notas e referencias
Gal (unidade)

miniatura|300px|Anomalías do campo gravitacional terrestre (expresado en miligal) respecto do valor estimado, considerando a variación do radio terrestre.**Gal** é o nome asignado á unidade de aceleración no sistema cexesimal de unidades (CGS). Vén definida como un centímetro por segundo ó cadrado (1 cm/s²). O seu símbolo é **gal**. O seu nome foi posto en honra de Galileo Galilei, quen primeiro mediu a aceleración da gravidade terrestre.

A súa equivalencia coa unidade do normativo Sistema Internacional de Unidades é: 1 gal = 0,01 m/s². Tamén é usado o miligal: 1 mgal = 10−5 m/s².

Aínda que non é moi usada, por non pertencer ó Sistema Internacional de Unidades, ten un certo prestixio nalgúns campos como a xeofísica ou a xeodesia.

A aceleración gravitacional da Terra varía, na súa superficie, entre 976 e 983 gal.

## Véxase tamén
### Ligazóns externas 
*Medidas básicas. Axencia Espacial Europea.
Agnès Jaoui

**Agnès Jaoui**, nada o 19 de outubro de 1964 en Antony, Francia, é unha guionista, directora de cine, actriz e cantante de descendencia xudía tunesina. É habitual vela traballando xunto a Jean-Pierre Bacri, o seu home.

## Filmografía 
### Como actriz 
* *Le Faucon* (1983)
* *Hôtel de France* (1987)
* ''L'amoureuse* (1987)
* *Ivanov* (1990)
* *Cuisine et dépendances* (1993)
* *Un air de famille* (1996)
* *Le Déménagement* (1997)
* *La Méthode* (1997)
* *On connaît la chanson* (1997)
* *Le Cousin* (1998)
* *On the run* (1999)
* *Une femme d'extérieur* (2000)
* *Le Goût des autres* (2000)
* *24 Heures de la vie d'une femme* (2002)
* *Le role de sa vie' (2004)
* *La Maison de Nina* (2004)
* *Comme une image* (2004)
* *Parlez-moi de la pluie* (2008)

### Como directora 
* *Le Goût des autres* (2000)
* *Comme une image* (2004)
* *Parlez-moi de la pluie (2008)

### Como guionista 
* *Smoking/No Smoking* (1993)
* *Cuisine et dépendances* (1993)
* *Un air de famille* (1996)
* *On connaît la chanson* (1997)
* *Le Goût des autres* (2000)
* *Comme une image* (2004)
* *Parlez-moi de la pluie* (2008)

## Discografía 
* *Canta'' (2006)

## Véxase tamén 
### Ligazóns externas 
* Biografía de Agnès Jaoui
Taraba

**Taraba** é un dos estados da República Federal de Nixeria, creado en 1991. A súa capital é a cidade de Jalingo.

Posúe unha extensión duns 54.473&nbsp;km². A poboación cífrase en 2.774.083 persoas (datos do censo do ano 2007), o que dá unha densidade de poboación de 50,9 habitantes por cada quilómetro cadrado. Ten fronteiras polo leste con Camerún.

Os ríos Benue, Taraba, Donga e Ibi son os principais ríos do estado, que nacen nas montañas camerunesas, e atravesan o estado de Taraba en dirección norte a sur para desembocar no río Níxer.

## Áreas de goberno local 
Este estado subdivídese internamente nun total de dezasete áreas de goberno local:
Giovanni Battista Venturi

**Giovanni Battista Venturi**, nado en Bibbiano en 1746, finado en Reggio Emilia en 1822, foi un físico italiano. Descubriu o efecto Venturi do cal toma o seu epónimo. Foi o epónimo tamén da bomba Venturi (aspiradora) e do tubo de Venturi.

Foi contemporáneo de personaxes como Leonhard Euler e Daniel Bernoulli. Foi alumno de Lazzaro Spallanzani e ordenado sacerdote en 1769. Nese mesmo ano é nomeado profesor de lóxica no seminario de Reggio Emilia. En 1774 converteuse en profesor de xeometría e filosofía na Universidade de Módena, onde en 1776 se converteu en profesor de física.

Venturi foi o primeiro que mostrou a importancia de Leonardo da Vinci como científico, e compilou e publicou moitos dos manuscritos e cartas de Galileo.

## Notas
Bibbiano

**Bibbiano** é unha comuna de Italia da rexión de Emilia-Romaña, provincia de Reggio Emilia, con cerca de 7.727 habitantes. Esténdese por unha área de 28 km², tendo unha densidade demográfica de 276 hab/km². Ten lindes cos concellos de Cavriago, Montecchio Emilia, Quattro Castella, Reggio Emilia e San Polo d'Enza.

## Demografía
*Censo de habitantes*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:8000
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left
  bar:1861 from:0 till:4979
  bar:1871 from:0 till:5148
  bar:1881 from:0 till:5269
  bar:1901 from:0 till:5689
  bar:1911 from:0 till:6190
  bar:1921 from:0 till:6297
  bar:1931 from:0 till:6156
  bar:1936 from:0 till:5802
  bar:1951 from:0 till:5849
  bar:1961 from:0 till:5810
  bar:1971 from:0 till:6202
  bar:1981 from:0 till:7131
  bar:1991 from:0 till:7239
  bar:2001 from:0 till:7725

PlotData=
  bar:1861 at: 4979 fontsize:S text:4.979 shift:(-8,5)
  bar:1871 at: 5148 fontsize:S text:5.148 shift:(-10,5)
  bar:1881 at: 5269 fontsize:S text:5.269 shift:(-10,5)
  bar:1901 at: 5689 fontsize:S text:5.689 shift:(-10,5)
  bar:1911 at: 6190 fontsize:S text:6.190 shift:(-10,5)
  bar:1921 at: 6297 fontsize:S text:6.297 shift:(-10,5)
  bar:1931 at: 6156 fontsize:S text:6.156 shift:(-10,5)
  bar:1936 at: 5802 fontsize:S text:5.802 shift:(-10,5)
  bar:1951 at: 5849 fontsize:S text:5.849 shift:(-10,5)
  bar:1961 at: 5810 fontsize:S text:5.810 shift:(-10,5)
  bar:1971 at: 6202 fontsize:S text:6.202 shift:(-10,5)
  bar:1981 at: 7131 fontsize:S text:7.131 shift:(-10,5)
  bar:1991 at: 7239 fontsize:S text:7.239 shift:(-10,5)
  bar:2001 at: 7725 fontsize:S text:7.725 shift:(-10,5)

TextData=
  fontsize:S pos:(20,20)
  text:Fonte ISTAT - elaboración gráfica de Wikipedia
Blaise Cendrars

[miniatura|dereita|Retrato de Cendrars por [Amedeo Modigliani.]]

**Frédéric-Louis Sauser**, coñecido como **Blaise Cendrars**, nado en Neuchâtel o 1 de setembro de 1887 e finado en París o 21 de xaneiro de 1961, foi un escritor suízo en lingua francesa.

## Traxectoria 
Adoptou a nacionalidade francesa en 1916. As súas viaxes, reais e imaxinarios, son a fonte de inspiración principal da súa poesía e da súa prosa. Tras enrolarse na Lexión Estranxeira, participou na primeira guerra mundial na que perdeu o brazo dereito, amputado en 1915 por riba do cóbado. Este acontecemento marcará a súa obra profundamente, posto que se o seu brazo dereito é o que lle serve para o seu oficio de escritor tamén é o que usa como pianista. A guerra decidiu a súa vocación.
Viaxe

miniatura|dereita|*O viaxeiro*, na cidade de Oviedo.
Unha **viaxe** (do occitano *viatge*, orixinado do latín *viaticum –i* ‘provisións para viaxar’) é o cambio na localización das persoas que se realiza a través dos medios de transporte, xa sexan mecánicos, animais, ou a viaxe realizada propiamente a pé.

## Características 
Historicamente as viaxes foron migratorias, realizadas a pé e por necesidades económicas dunha sociedade (grupos nómades ou dun grupo familiar). Na actualidade, son numerosas as viaxes levadas a cabo por recreación (como parte do turismo, peregrinación ou para visitar amizades e familia), ou por necesidades laborais. Nos países desenvolvidos existe unha ampla rede de transporte público, no ámbito da propia cidade, dentro dunha nación e de forma internacional, cuberta principalmente por ferrocarril e a aviación.

Pódese viaxar a través do ceo, como pode ser no caso dos dirixíbeis, helicópteros, avións, globos etc., a través do océano, ríos e mares, mediante embarcacións, en profundidades submarinas, mediante o submarino, aínda que é un vehículo primordialmente de defensa ou acción bélica, polo espazo, mediante foguetes espaciais e transbordadores, e o máis estendido, por terra, principalmente polos tramos asfaltados polo ser humano (estradas), case exclusivamente co uso dalgún vehículo (automóbil, autocar, bicicleta...) e en trens usando as vías de ferrocarril.

## Notas 
## Véxase tamén 
### Ligazóns externas 
* Wikivoyage
Pierfrancesco Orsini

**Pierfrancesco Orsini**, coñecido tamén como **Vicino Orsini**, nado en Roma o 4 de xullo de 1523 e finado en Bomarzo o 25 de xaneiro de 1583, foi un *condottiero* (capitán de tropas mercenarias ao servizo das cidades-estado), duque e mecenas italiano do Renacemento. Era descendente da familia Orsini, unha das máis antigas, ilustres e por séculos a máis poderosa das familias reais italianas.

O arxentino Mújica Láinez novelou a súa vida na obra *Bomarzo*.

## Véxase tamén 
### Ligazóns externas 
* Medaglia - ritratto di Vicino Orsini 
* Sito web sulla famiglia Orsini
Manuel Mujica Lainez

miniatura|dereita|Mújica Láinez en 1979.
**Manuel Mujica Lainez**, nado en Buenos Aires o 11 de setembro de 1910 e finado en Cruz Chica (Córdoba) o 21 de abril de 1984, foi un escritor, biógrafo, crítico de arte e xornalista arxentino. Como escritor destacan as obras *El viaje de los siete demonios* e *Bomarzo*, baseada esta última na vida do mecenas italiano Vicino Orsini.
## Véxase tamén 
### Ligazóns externas 
* Entrevista -Manuel Mújica Laínez no programa A Fondo
Billy Elliot

***Billy Elliot*** é un filme británico dirixido por Stephen Daldry que se estreou no ano 2000. No 2001, o escritor Melvin Burgess foi elixido para escribir unha novela baseada no guión do filme, escrito por Lee Hall.

Estreouse en galego o 28 de xuño de 2021 a través da TVG.

## Sinopse 
En 1984, durante unha folga de mineiros no condado de Durham, sucédense os enfrontamentos entre piquetes e policía. Entre os mineiros máis exaltados están Tony e o seu pai. Este empeñouse en que Billy, o seu fillo pequeno, reciba clases de boxeo. Pero, aínda que o rapaz ten un bo xogo de pernas, carece por completo de pegada. Un día, no ximnasio, Billy observa a clase de ballet da señora Wilkinson, unha muller de carácter severo que o anima a participar. A partir dese intre, Billy adicarase apaixonadamente á danza.

## Personaxes 
* Jamie Bell como Billy Elliot
:Voz da dobraxe galega de Carolina Vázquez.
* Julie Walters como Georgia Wilkinson
:Voz da dobraxe galega de Isabel Vallejo.
* Gary Lewis como Jackie Elliot
:Voz da dobraxe galega de Matías Brea.
* Jamie Draven como Tony Elliot
:Voz da dobraxe galega de Antón Ja.
* Jean Heywood como Avoa
:Voz da dobraxe galega de Ana Maciñeiras.
* Stuart Wells como Michael Caffrey
:Voz da dobraxe galega de Luisa Fernández-Miranda.
* Nicola Blackwell como Debbie Wilkinson
:Voz da dobraxe galega de Teresa Santamaría.
* Colin Maclachlan como Tom Wilkinson
:Voz da dobraxe galega de Tacho González.
* Billy Fane como Mr. Braithwaite
* Janine Blirkett como Jenny Elliot
:Voz da dobraxe galega de Beatriz García.
* Adam Cooper como Billy Elliot, ós 25 anos
* Merryn Owen como Michael Caffrey, ós 25 anos
:Voz da dobraxe galega de Antonio Rey.
* Stephen Mangan como Doutor Crane

## Galardóns e nomeamentos 
* 2000: 3 Nomeamentos ó Oscar: director, actriz secundaria (Julie Walters) e guión orixinal.
* 2000: 2 nomeamentos ó Globo de Ouro: Mellor filme - drama e actriz secundaria.
* 2000: 3 premios BAFTA: Alexander Korda, actor e actriz. 13 nomeamentos.
* 2000: Nomeada ó Premio Goya: Mellor filme europeo.
* 2000: Nomeada ó César: Mellor filme estranxeiro.
* 2000: Nomeada ó David de Donatello: Mellor filme estranxeiro.
* 2000: National Board of Review: Meellr actor revelación (Jamie Bell).

## Notas 
## Véxase tamén 
### Bibliografía 
* Jacqueline Jones, "Small Towns and Big Dreams: Meditations on Two Mining-Town Movies" *Perspectives on History* (febreiro de 2011) 49#2 pp 30–31, compara o filme con "How Green Was My Valley".
### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Ficha en Metacritic
Galería de imaxes de Valentín Paz-Andrade

miniatura|300px|Pasaporte.
**Galería de imaxes de Valentín Paz-Andrade**.
[miniatura|Valentín nunha foto de [Francisco Zagala.]]
## Escultura 
## Casas e rúas 
## Documentación 
## Outras
Baria

A **baria** ou **baría** é a unidade de presión do sistema CGS. 
Defínese como a presión exercida por unha forza dunha dina sobre unha superficie dun centímetro cadrado. Esta unidade non ten símbolo recoñecido, polo que adoita poñerse tal cal, aínda que nalgúns lugares pode verse abreviado como **b**.

## Equivalencias 
: 1 baria = 1 dyn/cm2 = 10 -6 bares
: 1 baria = 0,10 pascais
: 1 atm = 1&nbsp;013&nbsp;250 barias
: 1 Pa = 10,0 barias

## Notas 
## Véxase tamén 
### Ligazóns externas 
* unit-converter.org Conversión da baria noutras unidades
* Bureau International des Poids et Mesures